Φιλ Άνσελμο

Ο Φίλιπ Χάνσεν "Φιλ" Ανσέλμο (Philip Hansen "Phil" Anselmo, 30 Ιουνίου 1968), είναι Αμερικανός μουσικός και συνθέτης, που έγινε γνωστός ως τραγουδιστής του αμερικανικού heavy metal συγκροτήματος Pantera.

Έχει ιταλική καταγωγή από την πλευρά του πατέρα του και γαλλική καταγωγή από τη μεριά της μητέρας του. Έχει επίσης ρίζες από τη Δανία καθώς η γιαγιά του, η μάνα της μητέρας του Ανσέλμο δηλαδή, ήταν Δανή. 

Στις αρχές της νέας χιλιετίας, συγκεκριμένα από το 2002, ασχολήθηκε στην καριέρα του και με άλλα συγκροτήματα, όπως οι Down και οι Superjoint Ritual.

Από το 2006 και μετά, συνέχισε με τους Down ως αποκλειστική του μπάντα μέχρι το 2015, όπου αποφάσισε να ασχολείται με πολλά και διαφορετικά σχήματα, που του επιτρέπουν να εκφράζει τις ποικίλες μουσικές του κατευθύνσεις, πάντα βέβαια στα πλαίσια της ροκ και μέταλ μουσικής. Ο ίδιος άλλωστε, έχει δηλώσει πως αγαπά εξίσου όλα τα είδη της μουσικής. Τα σχήματα αυτά είναι: οι Philip H. Anselmo & the Illegals (η σόλο μπάντα του), οι Scour και οι En Minor, στα οποία, είναι ο τραγουδιστής και ένας εκ των βασικών συνθετών (τα ίδια ακριβώς ισχύουν, για τους Down και Superjoint Ritual). Επίσης, οι Necrophagia, οι Arson Anthem, οι Christ Inversion, οι Vicking Crown, οι Eibon και οι Body and Blood, στα οποία, είναι βασικός δημιουργός αλλά και κιθαρίστας.

Ο Ανσέλμο, φωνητικά, είναι βαρύτονος και μπάσος, ενώ διαθέτει το φωνητικό εύρος των τεσσάρων οκτάβων.

Βιογραφία
Τα πρώτα χρόνια
Ο Ανσέλμο γεννήθηκε στη Νέα Ορλεάνη το 1968. Ο πατέρας του ήταν ιδιοκτήτης εστιατορίου, το οποίο καταστράφηκε κατά τον Τυφώνα Κατρίνα, ενώ ο ίδιος έχει δηλώσει ότι ήταν ένα ήσυχο και εσωστρεφές παιδί. Είναι επίσης εξαιρετικός στη μαγειρική. Στα 15 του χρόνια, έβαλε φωτιά στο σπίτι τους, προσπαθώντας να κάνει φάρσα στην αδελφή του, αναγκάζοντας τους γονείς του να ανακαινίσουν μεγάλο μέρος της κατοικίας τους.Phil Anselmo Interview part 1 - YouTube Κατά τα εφηβικά του χρόνια ήταν μέλος ενός τοπικού συγκροτήματος με την ονομασία Samhain (1981-1983, όχι οι Samhain του Danzing) ως κιθαρίστας και τραγουδιστής, ενώ από το 1984 έως το 1986, συνέχισε με τους Razor White ως τραγουδιστής, οι οποίοι, κατά κύριο λόγο, διασκεύαζαν κομμάτια των Judas Priest.Razor White - Encyclopaedia Metallum: The Metal Archives Κακοποιήθηκε σεξουαλικά σε όλη του την παιδική ηλικία από αμέτρητους ανθρώπους, άντρες και γυναίκες. Ξυλοκοπήθηκε άγρια ως παιδί, αρκετές φορές, από εφήβους και γενικά, από μεγαλύτερα παιδιά της τότε ηλικίας του. Οι γονείς του χώρισαν μόλις έγινε ενός έτους. Η μητέρα του είναι πολύ καλός άνθρωπος. Τα Σαββατοκύριακα έμενε στο σπίτι του πατέρα του ο οποίος όντας αλκοολικός, υπήρξε πολύ σκληρός μαζί του και ασκούσε πάνω του σωματική, λεκτική και ψυχολογική βία. Του συμπεριφερόταν απαίσια κάνοντας βασανιστήρια στο ίδιο το παιδί του. Του φέρθηκε σαν πειραματόζωο σε αντίθεση με τα επόμενα παιδιά του με τα οποία ήταν περισσότερο στοργικός. Ο Ανσέλμο πάσχει από πολύ βαριά, χρόνια κατάθλιψη από τα μέσα του 1993. Το 2018 ήταν η μόνη ευτυχισμένη χρονιά της ζωής του μέχρι στιγμής. Το 2019 ξανάπεσε σε βαθιά μελαγχολία.

Pantera

Το 1987, ο Ανσέλμο έγινε μέλος των Pantera, και τα υπόλοιπα μέλη του συγκροτήματος, εντυπωσιάστηκαν σε μεγάλο βαθμό, από την φωνητική του προσέγγιση, ηχογραφώντας τα φωνητικά του τελευταίου τους δίσκου, "Power Metal". Μετά την κυκλοφορία αυτού του δίσκου, το συγκρότημα, άλλαξε την εικόνα του, από το glam metal ύφος που είχαν μέχρι τότε,Pantera - Glam Era Albums - kanged.com σε ένα πιο απλοϊκό στυλ και αφού υπέγραψαν στην "Atco" κυκλοφόρησαν το "Cowboys from Hell", το 1990.

Το 1992, επέστρεψαν στην δισκογραφία με το "Vulgar Display of Power", μπαίνοντας στο αμερικάνικο Top-50, ενώ δύο χρόνια αργότερα, ακολούθησε το "Far Beyond Driven", το οποίο έφθασε στην κορυφή του Billboard.

Το 1996, οι Pantera, κυκλοφόρησαν το πέμπτο τους στούντιο άλμπουμ, με τον Ανσέλμο στο μικρόφωνο, με τίτλο "The Great Southern Trendkill", με τα φωνητικά να ηχογραφούνται στη Νέα Ορλεάνη, ενώ η μουσική ηχογραφήθηκε στο Τέξας. Ακολούθησε το ζωντανά ηχογραφημένο "Official Live: 101 Proof", έναν χρόνο αργότερα.

Το 2000, οι Pantera, κυκλοφορούν τον τελευταίο τους δίσκο, "Reinventing the Steel" και κάνουν την τελευταία τους εξαιρετικά επιτυχημένη περιοδεία. Αποφάσισαν πολύ σοφά, να κλείσουν τον καταπληκτικό μουσικό τους κύκλο στο τέλος του 2003, πάνω στο αποκορύφωμα της καριέρας τους, στην ακμή τους, έχοντας προηγηθεί αμέτρητες συναυλίες και να μείνουν για πάντα στις καρδιές του κόσμου ως ανίκητα, ασταμάτητα μεγαθήρια. Προσέφεραν τα μέγιστα, τόσο σε ποσότητα, όσο και σε ποιότητα. Η πολιτιστική κληρονομιά που άφησαν, είναι τεράστια και ατελείωτη.

Superjoint Ritual
Από το 2002 έως το 2005, ο Ανσέλμο επικεντρώνεται, κυρίως, στο πρότζεκτ του με την ονομασία Superjoint Ritual, με το οποίο κάτα κάποιον τρόπο συνέχισε την κληρονομιά των θρυλικών πλέον Pantera, καθώς το σχήμα αυτό αποτέλεσε μια άτυπη συνέχειά τους και ολοκλήρωσε εξαιρετικά το μουσικό τους έργο με δύο εκπληκτικούς δίσκους οι οποίοι θα μπορούσαν κάλλιστα να ανήκουν στην δισκογραφία των Pantera. Το συγκεκριμένο σχήμα είχε δημιουργηθεί το 1994 από τον Ανσέλμο, τον κιθαρίστα Τζίμι Μπάουερ και το ντράμερ Τζο Φάζιο αλλά είχε μείνει στον πάγο εξαιτίας της εντατικής ενασχόλησης των μουσικών με τις βασικές τότε μπάντες τους. Ωστόσο, είχαν ηχογραφήσει δύο ντέμο τις χρονιές 1995 και 1997. Κυκλοφόρησαν τα άλμπουμ "Use Once and Destroy" και "A Lethal Dose of American Hatred" το 2002 και το 2003 αντίστοιχα ενώ συνολικά, πραγματοποίησαν διακόσιες ακριβώς συναυλίες στα πλαίσια της περιοδείας τους για τα δύο άλμπουμ. Παράλληλα με το πρώτο άλμπουμ (2002) κυκλοφόρησε και το ντέμο του. Κυκλοφόρησαν επίσης δύο DVD. Ένα το 2002 και άλλο ένα το 2005. Ο ήχος τους συνδύαζε το groove metal των Pantera με το hardcore punk και το sludge metal. Το 2005, οι Superjoint Ritual έκριναν ορθώς πως ολοκλήρωσαν μια μικρή μα όμορφη μουσική πορεία. Αφού λοιπόν αισθάνθηκαν πως πέτυχαν τον καλλιτεχνικό τους στόχο με το συγκεκριμένο πρότζεκτ, αποφάσισαν να τερματίσουν τη συνεργασία τους ειρηνικά και να διαλυθούν οριστικά, για να μείνει σε όλους τους οπαδούς μια υπέροχη, ξεχωριστή ανάμνηση.

Superjoint
Το 2014, δημιουργήθηκαν οι Superjoint. Στις 11 Νοεμβρίου του 2016, κυκλοφόρησαν το άλμπουμ Caught Up in the Gears of Application. Ο ήχος της μουσικής τους συνδυάζει το σκληροπυρηνικό και sludge metal ύφος των Philip H. Anselmo and the Illegals και των Superjoint Ritual. Με τη συγκεκριμένη μπάντα, ο Ανσέλμο σεβόμενος την επιθυμία των ακροατών του, παίζει στις συναυλίες του πολλά παλιά τραγούδια των Superjoint Ritual, αποτίνοντας φόρο τιμής στο παλιό του συγκρότημα.

Down
Παράλληλα, ο Ανσέλμο κυκλοφόρησε με τους Down, το πρώτο άλμπουμ, το πλατινένιο "NOLA", το 1995, με πωλήσεις, 1.000.000 δίσκους στην Αμερική, ακολουθούμενο από το "Down II: A Bustle in Your Hedgerow", το 2002 και το "Down III: Over the Under", το 2007, το οποίο σκαρφάλωσε στο Top-30 του Billboard στις Ηνωμένες Πολιτείες. Το 2008, το συγκρότημα ξεκίνησε να δουλεύει πάνω σε νέο υλικό, το οποίο, είχε ως αποτέλεσμα να κυκλοφορήσουν, το "Down IV - The Purple Album", το 2014.

Arson Anthem
Το 2006, ο Ανσέλμο σχημάτισε τους Arson Anthem αναλαμβάνοντας την κιθάρα, με την σύνθεση του σχήματος να αποτελείται από τον τραγουδιστή Μάικ Ουίλιαμς, το ντράμερ Χανκ Ουίλιαμς ΙΙΙ και τον μπασίστα Κόλιν Γίο.Arson Anthem - Encyclopaedia Metallum: The Metal Archives Την άνοιξη του 2006, ηχογράφησαν οκτώ τραγούδια, με το ομώνυμο ΕΡ τους, να κυκλοφορεί δύο χρόνια αργότερα.

Το 2010, κυκλοφόρησαν τον δίσκο "Insecurity Notoriety", αλλά τρία χρόνια αργότερα, όταν ο Ανσέλμο ρωτήθηκε, για την περίπτωση νέων ηχογραφήσεων με το συγκρότημα, απάντησε αρνητικά, δηλώνοντας ουσιαστικά, την διάλυση τους.

Philip H. Anselmo & The Illegals
Το 2011, ο Ανσέλμο ξεκίνησε την σύνθεση κομματιών τα οποία θα αποτελούσαν τον πρώτο του προσωπικό δίσκο, ο οποίος κυκλοφόρησε στις 16 Ιουλίου 2013 με τίτλο "Walk Through Exits Only", σκαρφαλώνοντας στο # 35 του αμερικάνικου καταλόγου επιτυχιών.

Προσωπική ζωή
Το 1998, ο Ανσέλμο αρραβωνιάστηκε με την Στέφανι Όπαλ Γουέινσταϊν, με την οποία ήταν ερωτικοί σύντροφοι, για δέκα χρόνια, συγκεκριμένα, από την 1η Ιανουαρίου του 1995 έως την 1η Νοεμβρίου του 2004, ενώ ήταν καλοί φίλοι για έξι χρόνια, πριν συνάψουν ρομαντική σχέση. Μαζί έγραψαν χιλιάδες τραγούδια, καθώς τους συνέδεε μια ιδιαίτερη μουσική χημεία, εφόσον και οι δυό τους, όντες καλλιτεχνικές ψυχές, είναι λάτρεις της μουσικής, όπως και κάθε άλλης μορφής τέχνης. Στις 31 Οκτωβρίου, του 2001, το ζευγάρι παντρεύτηκε και το ίδιο έτος, δημιούργησε ένα ονειρικό ακουστικό southern πρότζεκτ, τους Southern Isolation, κυκλοφορώντας το ομότιτλο θαυμάσιο EP, με πέντε μαγευτικά, αριστουργηματικά, ατμοσφαιρικά και μελωδικά τραγούδια, στα οποία ακούγεται έντονα το στοιχείο του Νότου και της Νέας Ορλεάνης, σε μουσική και στίχους της Στέφανι. Η Όπαλ παίζει ακουστική κιθάρα σε όλο το EP, ενώ ο Ανσέλμο συμμετέχει παίζοντας ηλεκτρική κιθάρα. Στα τέσσερα πρώτα κομμάτια τραγουδάει η Στέφανι και στο πέμπτο κομμάτι (Southern Man I Am) τραγουδάει ο Ανσέλμο σε δικούς του στίχους. Ο Ανσέλμο και η Γουέινσταϊν χώρισαν συναινετικά και συμφιλιωτικά, τον Νοέμβριο του 2004.

Τραγική ειρωνεία αποτελεί το γεγονός ότι ένα μήνα μετά το διαζύγιο του Φίλιπ και της Στέφανι, [η Στέφανι ήταν σημαντικό μέρος της ζωής του στα χρόνια των Pantera, των αυθεντικών Down των δύο πρώτων δίσκων, των Superjoint Ritual αλλά και τόσων άλλων σημαντικών συγκροτημάτων στα οποία συμμετείχε ο Φιλ και σε ορισμένα από αυτά έγραφε και έπαιζε μουσική και η Όπαλ (π.χ. Body and Blood)], ο Dimebag Darrell δολοφονήθηκε επί σκηνής (8 Δεκεμβρίου του 2004). Μαζί με ένα σημαντικό μουσικό κεφάλαιο, δηλαδή αυτό των Pantera, έκλεισε παράλληλα και εντελώς οριστικά, ένα κεφάλαιο ζωής, αυτό με την Στέφανι. 

Ο Φίλιπ είχε επίσης σχέση με την Τζιλ Μαίρη Άμποτ για τέσσερα χρόνια (1994-1997).

Ο Άνσελμο είναι ιδιοκτήτης μεγάλου αριθμού ζώων, περιλαμβανομένων σκύλων, γατών και διάφορων πουλιών, καθώς είναι λάτρης των ζώων. Επίσης, είναι κάτοχος μίας μεγάλης συλλογής χιλιάδων ταινιών θρίλερ και οπαδός της πυγμαχίας.

Στο παρελθόν, αντιμετώπισε σοβαρά προβλήματα λόγω χρήσης ναρκωτικών, υποφέροντας από καρδιακή προσβολή, μετά την συναυλία των Pantera ,στο Ντάλας, στις 13 Ιουλίου 1996. Η χρήση ηρωίνης αποτέλεσε τον σημαντικότερο λόγο για το συγκεκριμένο επεισόδιο, αν και βρισκόταν ταυτόχρονα, υπό την επήρεια ηρεμιστικών και μυοχαλαρωτικών χαπιών, λόγω σοβαρού προβλήματος στην πλάτη του. Το 2005, μετά τον τυφώνα Κατρίνα, κατάφερε να ξεφύγει από τα ναρκωτικά και να κάνει εγχείρηση για το πρόβλημα της πλάτης του, αφού έπασχε από εκφυλιστική ασθένεια των δίσκων. Μερικούς μήνες μετά την επέμβαση επανήλθε στην ενεργό δράση, ενώ το 2009, αναγκάστηκε να κάνει και πάλι εγχείρηση, αυτή την φορά στο γόνατο.

Δισκογραφία
με τους Pantera
 Power Metal (1988)
 Cowboys from Hell (1990)
 Vulgar Display of Power (1992)
 Far Beyond Driven (1994)
 The Great Southern Trendkill (1996)
 Official Live: 101 Proof (Live, 1997)
 Reinventing the Steel (2000)

με τους Necrophagia
 Holocausto de la Morte (1998)
 Black Blood Vomitorium (EP, 2000)
 Cannibal Holocaust (EP, 2001)

με τους Down
 NOLA (1995) (Πλατινένιος)
 Down II: A Bustle in Your Hedgerow (2002)
 Down III: Over the Under (2007)
 Diary of a Mad Band: Europe in the Year of VI (Live, 2010)
 Down IV: The Purple Album (2014)

με τους Superjoint Ritual
 Use Once and Destroy (2002)
 A Lethal Dose of American Hatred (2003)

με τους Superjoint
 Caught Up in the Gears of Application (2016)

με τους Scour
 Scour (2021) (Grey EP / Red EP / Black EP)με τους Philip H. Anselmo & the Illegals
 Walk Through Exits Only (2013)
 Choosing Mental Illness as a Virtue" (2018)

με τους En Minor
 When The Cold Truth Welcomed Its Miserable Welcome Out (2021)

Άλλες Κυκλοφορίες
 Halford - Light Comes Out of Black (Single, 1992)
 Crowbar - Crowbar (1993)
 Christ Inversion - Obey The Will Of Hell (1994)
 Christ Inversion - 13th Century Luciferian Rites (1995)
 Crowbar - Broken Glass (1996)
 Soilent Green - Sewn Mouth Secrets (1998)
 Anthrax - Volume 8: The Threat Is Real (1998)
 Viking Crown - Unorthodox Steps of Ritual (EP, 1999)
 Viking Crown - Innocence from Hell (2000)
 Iommi - Iommi (2000)
 Satyricon - Roadkill Extravaganza - A True Roadmovie (Video, 2001)
 Viking Crown - Banished Rhythmic Hate (2001)
 Southern Isolation - Southern Isolation (EP, 2001)
 Arson Anthem - Arson Anthem (EP, 2008)
 Warbeast - Krush the Enemy (2010)
 Arson Anthem - Insecurity Notoriety (2010)

Παραπομπές

Πηγές

 Phil Anselmo - Encyclopaedia Metallum: The Metal Archives
 Phil Anselmo | Biography | AllMusic
 Phil Anselmo Discography at Discogs

 Εξωτερικοί σύνδεσμοι 
 Phil Anselmo
 Philip Anselmo | Facebook
 Philip H. Anselmo (@philiphanselmo) | Twitter

Κατηγορία:Αμερικανοί τραγουδιστές
Κατηγορία:Ροκ μουσικοί
Κατηγορία:Αμερικανοί συλλέκτες
Κατηγορία:Μέλη των Pantera